Legend of Aukelenuiaikn. 77 



kane, i ka hooili ia, a e lawe pu aku oukou i kuu kane i ike mai laua." Ma keia mau 

 olelo a Namakaokahai, he mea oluolu loa ia ia lakou. Ma keia wahi a kakou e hoolohe 

 nei, e noonoo iho kakou me ka manao oiaio, i luna o ka lani, keia lele ana o Aukelenui- 

 aiku me na kaikoeke. 



Mahope o ko Namakaokahai olelo ana mai ia lakou, lele aku la lakou a ke kua_ 

 hiwi hoomaha, ma ia lele hookahi ana, ua hala aku o Aukelenuiaiku i ka lani. Ma keia 

 lele ana o Aukelenuiaiku, hiki niua aku la ia i kahi o kana wahine, o Namakaokahai, 

 he wahi kapu loa ia, aohe mea hele ma laila. Ia Aukelenuiaiku e ku ana ma kahi kapu 

 o Namakaokahai, nana aku la o Kuwahailo, a olelo iho i loko ona : "Auwe ! make kuu 

 kaikamahine, ke hiki nei ke kupu i luna nei, no ka mea, aohe kanaka nana e pii mai o 

 luna nei, hiki no ke kanaka, ua make o lalo." 



Ma keia lele ana o Aukelenuiaiku i luna i ka lani, aole ona manao he kaua, a he 

 hakaka, ua lele oia me ka nanea walewale. Aka, maloko o ka olelo a kona akua ia ia, a 

 Lonoikoualii, he kana, penei na olelo: "E Aukelenuiaiku e! make kaua, eia la he kaua 

 ko luna nei. E aahu oe i ko kapa lehu mai ko poo a ko manea wawae, mai lohi oe o 

 make auanei." Ma keia mau olelo a ke 'kua ia Aukelenuiaiku, ma laila i maopopo ai 

 he kaua ko luna. 



Mahope o ka olelo a ke 'kua ia Aukelenuiaiku, oili mai la ka monioku ahi mai 

 loko mai o ka lima o Kuwahailo a a ana i ka honua. O ka inoa o ua momoku ahi la, o 

 Kukuena, a mahope ona kuu ia mai la ka pohaku o Ikuwa, he pohaku koeleele, oia ka 

 hekili. A pa keia mau mea i ke kapa lehu o Aukelenuiaiku, he mea ole laua, he opala, 

 he mea uhauha na ka makani. Ma keia moolelo, ua olelo ia, i ka wa i pa ai ka hekili i 

 ke kapa lehu o Aukelenuiaiku, nolaila mai ka nakeke o ka hekili a hiki i keia la. 



A mao ae la ka monioku ahi a me ka pohaku, nana aku la o Kuwahailo ia Aukele- 

 nuiaiku, e ku mai ana no, aole i make. He mea kaumaha loa ia i ko Kuwahailo manao 

 ana, a he mea inoino loa i kona ike ana aku e oia mai ana kona enemi, ke ahikanana o 

 Kuaihelani. Ia wa, kuu hou o Kuwahailo i ka lua o ka momoku ahi, oia o Mahuia, a 

 kuu hou i ka lua o ka pohaku, oia o Welehu, o ka lua ia o na hekili ikaika loa, nakeke, 

 opaipai ka lani, naueue na kukulu o ka honua, haki kaikoo o ka moana, nakaka na 

 pohaku, kahako ka pali, lele ke koae. I ka pa ana i ke kapa lehu o Aukelenuiaiku, ua 

 lilo ia i mea ole, heaha la kona ano, he puahiohio paha. 



A hala keia make a Kuwahailo, i nana aku ka hana i ka oioi o Kiiaihelani, e ku 

 mai ana no, aole i make, i iho o Kuwahailo: "Ka! akahi no ka make ole o nei kanaka, 

 no ka mea, o ka pau no keia o na mea make, aohe make iho." 



